b"\n_START_ARTICLE_\nIntoler\xc3\xa0ncia a la lactosa\n_START_SECTION_\nBiologia de la lactasa\n_START_PARAGRAPH_\nAls mam\xc3\xadfers usualment es redueix la producci\xc3\xb3 de lactasa a mesura que el per\xc3\xadode de lact\xc3\xa0ncia arriba a la seva fi (el temps que triga a donar-se aquesta situaci\xc3\xb3 dep\xc3\xa8n de cada esp\xc3\xa8cie)._NEWLINE_La patologia de la intoler\xc3\xa0ncia a la lactosa pot ser donada pel fet de ser cel\xc3\xadac, ja que la bili de l'intest\xc3\xad prim que s'encarrega de produir lactasa es destrossa. Aquesta intoler\xc3\xa0ncia a la lactosa \xc3\xa9s temporal. La intoler\xc3\xa0ncia a la lactosa associada als cel\xc3\xadacs acaba quan el pacient ha portat una dieta sense gluten durant el temps suficient perqu\xc3\xa8 la vil\xc2\xb7li es recuperi.\n_START_SECTION_\nDiagn\xc3\xb2stic\n_START_PARAGRAPH_\nEn la intoler\xc3\xa0ncia a la lactosa, la funci\xc3\xb3 intestinal es troba en el repte d'haver ingerit m\xc3\xa9s productes l\xc3\xa0ctics dels que pot digerir. Hi ha diverses respostes que es poden donar en ingerir algun aliment que contingui lactosa (n\xc3\xa0usea, rampa, distensi\xc3\xb3 i dolor abdominal, diarrea i flatul\xc3\xa8ncia), ja que l'extensi\xc3\xb3 i severitat de les intoler\xc3\xa0ncies a la lactosa varien segons els diferents individus._NEWLINE_Pel que fa a l'hora de confirmar un diagn\xc3\xb2stic, \xc3\xa9s important distingir la intoler\xc3\xa0ncia a la lactosa de l'al\xc2\xb7l\xc3\xa8rgia a la llet, que es tracta d'una resposta immune anormal a les prote\xc3\xafnes presents a la llet. Com que la intoler\xc3\xa0ncia a la lactosa \xc3\xa9s un estat normal per molts adults arreu del m\xc3\xb3n i no es considera una malaltia, no es requereix un diagn\xc3\xb2stic m\xc3\xa8dic.\n_START_SECTION_\nTest d'al\xc3\xa8 d'hidrogen\n_START_PARAGRAPH_\nEl diagn\xc3\xb2stic m\xc3\xa9s fiable \xc3\xa9s amb el test de l'hidrogen espirat a la lactosa. Consisteix a mesurar l'hidrogen d'aire espirat despr\xc3\xa9s de l'administraci\xc3\xb3 d'una determinada quantitat de lactosa dilu\xc3\xafda en aigua. En persones que pateixen intoler\xc3\xa0ncia, despr\xc3\xa9s d'ingerir 50 grams de lactosa dissolta en aigua, l'excreci\xc3\xb3 d'hidrogen per mitj\xc3\xa0 de l'aire espirat augmenta considerablement durant unes quantes hores. \xc3\x89s un test r\xc3\xa0pid i bastant fiable.\n_START_SECTION_\nProva d'acidesa de les femtes\n_START_PARAGRAPH_\nEstudi de les femtes per observar si es produeix un augment d'acidesa despr\xc3\xa9s de la ingesta de lactosa. Aquesta prova es pot utilitzar per diagnosticar intoler\xc3\xa0ncia a la lactosa en infants per als quals els altres tipus de proves s\xc3\xb3n o b\xc3\xa9 perilloses, o b\xc3\xa9 molt poc pr\xc3\xa0ctiques.\n_START_SECTION_\nBi\xc3\xb2psia Intestinal\n_START_PARAGRAPH_\nUna bi\xc3\xb2psia intestinal pot confirmar la intoler\xc3\xa0ncia a la lactosa despr\xc3\xa9s de trobar una alta quantitat d'hidrogen a la prova d'hidrogen d'al\xc2\xb7l\xc3\xa8. Aix\xc3\xb2 no obstant, donat que aquesta prova \xc3\xa9s molt invasiva, i que requereix un laboratori molt especialitzat per a mesurar els enzims (lactases) o el RNAm a la bi\xc3\xb2psia del teixit, aquest test s'utilitza pr\xc3\xa0cticament de manera exclusiva a la recerca cl\xc3\xadnica.\n_START_SECTION_\nHist\xc3\xb2ria del diagn\xc3\xb2stic\n_START_PARAGRAPH_\nEl f\xc3\xadsic de l'antiga Gr\xc3\xa8cia Hip\xc3\xb2crates (460-370 aC), primer va adonar-se dels problemes a escala gastrointestinal i de la pell en algunes persones consumidores de llet. Per\xc3\xb2, va ser nom\xc3\xa9s a partir de les \xc3\xbaltimes d\xc3\xa8cades en les quals la s\xc3\xadndrome va ser descrita m\xc3\xa9s \xc3\xa0mplament gr\xc3\xa0cies a la ci\xc3\xa8ncia m\xc3\xa8dica moderna._NEWLINE_La condici\xc3\xb3 primer va ser reconeguda com a tal als anys cinquanta i seixanta, quan diverses organitzacions, com les Nacions Unides, van comen\xc3\xa7ar, per primera vegada, a intentar acabar amb la fam a ciutats dels voltants d'Europa. Holzel et al. (1959) i Durand (1959) van dur a terme els dos primers estudis d'intoler\xc3\xa0ncia a la lactosa. A mesura que augmentaven els problemes amb els l\xc3\xa0ctics d'aquells pa\xc3\xafsos del Tercer M\xc3\xb3n que rebien ajuda del Primer, aquests \xc3\xbaltims es van adonar que la culpa de tot all\xc3\xb2 no la tenia el deteriorament dels aliments durant el transport, sin\xc3\xb3 que la ra\xc3\xb3 real era un problema a l'hora de digerir els l\xc3\xa0ctics._NEWLINE_Donat que les primeres nacions a industrialitzar-se i desenvolupar la medicina cient\xc3\xadfica moderna eren dominades per persones de descend\xc3\xa8ncia europea, la consumici\xc3\xb3 de l\xc3\xa0ctics a la vida adulta es considerava normal. Els de l'oest van trigar molt de temps a adonar-se que la majoria dels humans de grups \xc3\xa8tnics no podien consumir productes l\xc3\xa0ctics a la seva edat adulta. Tot i que hi havia hagut un contacte regular entre europeus i no europeus durant tota la hist\xc3\xb2ria, la noci\xc3\xb3 que estudis m\xc3\xa8dics a gran escala eren representatius de la diversitat d'\xc3\xa8tnies a les poblacions humanes (i tamb\xc3\xa9 de tots els g\xc3\xa8neres i edats) no va acabar d'establir-se fins al Moviment Americ\xc3\xa0 de Drets Civils (1955-1968)._NEWLINE_Des de llavors, la relaci\xc3\xb3 entre lactasa i lactosa ha estat investigat intensament en les ci\xc3\xa8ncies que tracten els aliments, degut a l'increment del mercat de productes l\xc3\xa0ctics entre els no-europeus._NEWLINE_Originalment era una hip\xc3\xb2tesi que bacteris com l'Escherichia coli produ\xc3\xafen l'enzim lactasa necessari per a trencar lactosa i transformar-la en els seus constituents monosac\xc3\xa0rids, i aix\xc3\xad convertir-se en metabolitzable i digestible pels humans. Algunes formes de simbiosi entre humans i bacteris van propostes com a maneres de produir lactasa pel sistema digestiu hum\xc3\xa0. A principis dels anys setanta, an\xc3\xa0lisis gen\xc3\xa8tiques i de prote\xc3\xafnes van demostrar que aix\xc3\xb2 era fals; els humans produeixen el seu propi enzim lactasa de manera nativa en les c\xc3\xa8l\xc2\xb7lules de l'intest\xc3\xad.\n_START_SECTION_\nNomenclatura\n_START_PARAGRAPH_\nSegons Heyman (2006), aproximadament el 70% de la poblaci\xc3\xb3 global no pot tolerar la lactosa durant la seva vida adulta. Per aix\xc3\xb2, alguns diuen que la terminologia utilitzada per a referir-se a aquesta condici\xc3\xb3 hauria de canviar-se: intoler\xc3\xa0ncia a la lactosa hauria de ser vista com a la condici\xc3\xb3 normal, i els grups minoritaris haurien de descriure's com a \xe2\x80\x9cpersistents en la lactasa\xe2\x80\x9d. Un contraargument a aquest \xc3\xa9s que les cultures que generalment no consumeixen productes l\xc3\xa0ctics sense modificar tenen poca necessitat i inter\xc3\xa8s per a discutir sobre la seva intoler\xc3\xa0ncia, deixant que les cultures per les quals la intoler\xc3\xa0ncia a la lactosa significa un tema important defineixin quina hauria de ser la seva terminologia.\n_START_SECTION_\nTractament\n_START_PARAGRAPH_\nNo hi ha cap tractament per incrementar la producci\xc3\xb3 de lactasa, de manera que el tractament m\xc3\xa9s adequat \xc3\xa9s eliminar o disminuir la ingesta d'aquest sucre, depenent del grau d'intoler\xc3\xa0ncia de la persona. Per exemple, hi ha qui presenta s\xc3\xadmptomes d'intoler\xc3\xa0ncia despr\xc3\xa9s de beure un petit got de llet, mentre que a d'altres potser nom\xc3\xa9s els afecti si se'n prenen dos; hi haur\xc3\xa0 qui pugui menjar alguna mena de formatge per\xc3\xb2 no altres derivats l\xc3\xa0ctics; mentre que el iogurt \xc3\xa9s m\xc3\xa9s ben tolerat que altres aliments."